Rozsudok Všeobecného súdu (tretia komora) z 19. septembra 2012 – Fraas/ÚHVT (Károvaný vzor v tmavosivej, svetlosivej, béžovej
a tmavočervenej farbe)
(vec T-328/10)
„Ochranná známka Spoločenstva – Prihláška obrazovej ochrannej známky Spoločenstva zobrazujúcej károvaný vzor v tmavosivej, svetlosivej, béžovej a tmavočervenej
farbe – Absolútny dôvod zamietnutia – Nedostatok rozlišovacej spôsobilosti – Článok 7 ods. 1 písm. b), článok 75 a článok 76 ods. 1 nariadenia (ES) č. 207/2009“
1.                     Ochranná známka Spoločenstva – Procesné ustanovenia – Odôvodnenie rozhodnutí – Článok 75 prvá veta nariadenia č. 207/2009
– Dosah zhodný s dosahom článku 296 ZFEÚ (článok 296 ZFEÚ; nariadenie Rady č. 207/2009, článok 75 prvá veta) (pozri bod 18)
2.                     Ochranná známka Spoločenstva – Procesné ustanovenia – Odôvodnenie rozhodnutí (nariadenie Rady č. 207/2009, článok 75) (pozri
body 19 – 21)
3.                     Ochranná známka Spoločenstva – Procesné ustanovenia – Preskúmanie skutočností ex offo – Dosah – Povinnosť preukázať správnosť
všeobecne známych skutočností – Neexistencia (nariadenie Rady č. 207/2009, článok 76 ods. 1) (pozri body 31, 32)
4.                     Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné
známky, ktoré nemajú rozlišovaciu spôsobilosť – Obrazová ochranná známka zobrazujúca károvaný vzor v tmavosivej, svetlosivej,
béžovej a tmavočervenej farbe [nariadenie Rady č. 207/2009, článok 7 ods. 1 písm. b)] (pozri body 50 – 83)
Predmet
Žaloba podaná proti rozhodnutiu štvrtého odvolacieho senátu ÚHVT zo 7. júna 2010 (vec R 190/2010-4) týkajúcemu sa prihlášky
obrazovej ochrannej známky Spoločenstva zobrazujúcej károvaný vzor v tmavosivej, svetlosivej, béžovej a tmavočervenej farbe
Výrok
1.
Žaloba sa zamieta.
2.
V. Fraas GmbH je povinná nahradiť trovy konania.